b'\n_START_ARTICLE_\nAulus Avillius Flaccus\n_START_PARAGRAPH_\nAulus Avilius Flaccus (d\xc3\xb8d 39 e.Kr.) var en romersk prefekt i Egypt som ble utpekt av keiser Tiberius i \xc3\xa5r 32 e.Kr._NEWLINE_Flaccus\xe2\x80\x99 styre endte med en massakre av j\xc3\xb8der i Alexandria i 38. I henhold til en del redegj\xc3\xb8relse kan han faktisk ha oppmuntret til oppt\xc3\xb8yene som f\xc3\xb8rte til utbruddet av vold og drap p\xc3\xa5 de j\xc3\xb8diske innbyggerne. I henhold til den j\xc3\xb8diske filosofen Filon, som selv deltok i en diplomatisk reise til Roma i \xc3\xa5r 40 for \xc3\xa5 klage p\xc3\xa5 behandlingen av j\xc3\xb8dene, ble Flaccus senere arrestert og til sist henrettet for sin andel i denne hendelsen._NEWLINE_Flaccus var f\xc3\xb8dt i Roma og var en equites, ridder \xe2\x80\x93 en rang under senator, og fra 32 til 38 e.Kr. var han prefekt i Egypt. Han var barndomsvenn med de to s\xc3\xb8nnene til Marcus Vipsanius Agrippa: Gaius og Lucius C\xc3\xa6sar, og i tillegg en venn av den romerske keiseren Tiberius. Flaccus var anklageren av Agrippina den eldre, mor til den senere keiser Caligula, p\xc3\xa5 grunn av sitt problematisk forhold til Tiberius. Flaccus sto p\xc3\xa5 Tiberius Gemellus\xe2\x80\x99 side (s\xc3\xb8nnes\xc3\xb8nn av Tiberius) og derfor imot Caligula._NEWLINE_Fra 32 til 38 var Flaccus prefekt i Egypt, utnevnt av Tiberius. Han bodde i Alexandria som hadde en stor andel av j\xc3\xb8der og grekere. Han autoriserte reisningen av keiserstatuer i synagogene under p\xc3\xa5budet at keiseren skulle \xc3\xa6res som en gud, og da j\xc3\xb8dene protesterte mot denne uh\xc3\xb8rte krenkelsen av deres gudshus sendte Flaccus ut et edikt som slo fast at j\xc3\xb8dene var fremmede og utlendinger i byen. Det f\xc3\xb8rte til at det var en n\xc3\xa6rmest offisiell tillatelse til \xc3\xa5 gj\xc3\xb8re som man ville med den j\xc3\xb8diske befolkningen. Grekerne stormet da j\xc3\xb8diske hjem og jagde j\xc3\xb8diske familier, mishandlet disse og drepte mange p\xc3\xa5 bestialsk vis. I l\xc3\xb8pet av disse massakrene fratok Flaccus j\xc3\xb8denes romerske statsborgerskap og fikk 38 medlemmer av deres eldre ledere offentlig pisket. Oppt\xc3\xb8yene mot j\xc3\xb8dene utviklet seg til den st\xc3\xb8rste pogrom, j\xc3\xb8deforf\xc3\xb8lgelse, som er kjent fra antikken._NEWLINE_En m\xc3\xa5ned etter oppt\xc3\xb8yene ble Flaccus avsatt av Caligula, ikke for hans overtredelser mot j\xc3\xb8dene i Alexandria, men snarere for at han var hatet som en venn av Tiberius. Han ble anklaget for forr\xc3\xa6deri mot Romerriket, sendt i eksil til Andros i Hellas, og henrettet der i \xc3\xa5r 39._NEWLINE_Den viktigste kilden til Flaccius\xe2\x80\x99 liv er den j\xc3\xb8diske filosofen Filon av Alexandria i hans verk In Flaccum.'